कैरेबियाई कप्तान जेसन होल्डर पर लगा प्रतिबंध, नहीं खेल पाएंगे दूसरा टेस्ट  
होल्डर पर मैच फीस का 60 प्रतिशत जुर्माना भी लगाया गया
धीमी गति दर के लिए होल्डर पर एक मैच का प्रतिबंध
12 माह के अंतराल में दूसरी बार इस कारण प्रतिबंधित हुए होल्डर
अंतरराष्ट्रीय क्रिकेट परिषद (आईसीसी) के बयान के अनुसार, वेस्टइंडीज ने दिए गए गति दर से एक सत्र में तीन ओवर कम गेंदबाजी की और इस कारण मैच रेफरी क्रिस ब्रोड ने कप्तान होल्डर पर प्रतिबंध लगाया. जमैका में पाकिस्तान के खिलाफ अप्रैल में खेली गई सीरीज के दौरान धीमी गति दर के लिए पहले भी होल्डर को दोषी ठहराया गया है और 12 माह के अंतराल में यह दूसरी बार हुआ है. प्रतिबंध के कारण होल्डर अब हेमिल्टन में शनिवार से शुरू हो रहे दूसरे टेस्ट मैच के लिए अपनी टीम के साथ शामिल नहीं रहेंगे.